No puc imaginar com podria haver estat millor: la comunicació amb en Lele ha estat sempre molt fàcil, perquè parla un castellà perfecte i és molt amable i disposat. No va poder venir ell en persona a rebre'ns, però va enviar una companya seva que s'hi va presentar amb puntualitat britànica i va ser encantadora, no només explicant-nos com manegar-nos amb l'apartament sinó preocupant-se per oferir-nos un munt d'informació sobre restaurants, activitats culturals, sortides, transports, compres...
La ubicació de l'apartament és ideal. Cèntric i ben comunicat. I malgrat està al bell mig de la ciutat, a dins no se sent cap soroll: tranquil·litat absoluta. L'apartament és el que es veu a les fotos: decorat amb molt bon gust, no li falta de res i tot és nou. El llit és molt ample, nou, còmode. Hi ha un armari ben gran, una calaixera que no te l'acabes, prestatgeries... Tot i que és petitet, no es troba a faltar espai d'emmagatzematge. La cuina també té tot el necessari per a passar uns quants dies. La calefacció funciona a la perfecció hi hi ha dos aparells d'aire condicionat, un a cada pis.
En definitiva: si tornem a Roma i està lliure, repetirem!